钦定古今图书集成/明伦汇编/氏族典/第296卷 > 章瑄
## 钦定古今图书集成/明伦汇编/氏族典/第296卷 > 章瑄

按《万姓统谱》：“瑄，字用辉。登进士，授职方主事，出守山
海关。时中贵魏荣领神枪，纵所部京校假冒试习，侵
关事。后府舍人王延倚藉宫掖，得管押戍卒，往往迫
淫其妇，攫其囊且尽。瑄并奏，悉寘诸法。御马指挥都
监脱人赤有宠于英庙，命使朝鲜而无关符，瑄持之
不奉诏。脱驰奏，上震怒，系瑄关下，言官直之，乃释。”寻
迁车驾郎中，进行太仆寺少卿，得请罢归。